Middelnederlands

Et Middelnederlands es de verzoamelnoame van Nederfrankische dialectn da gespookn wos tusschn ca. 1150 en ca. 1500.

Gin eenheidstoale
Er bestound in de Middelêeuwn gin uniforme spellienge in de Nederlandn. Wien da schreef, volgde zyn eigen spreektoale. En die varieerde van streke tout streke.

E meugelikke indeliengeVan Loey, Dr. A., Middelnederlandse Spraakkunst (2 dln), H. D. Tjeenk Willink BV, Groningen, 1976. ISBN 90-01-55050-9 van de Middelnederlandsche dialectn es:
Vlams: de toale van et middeleeuwsche groafschap Vloandern en gedeeltelik ook nog in 't groafschap Artesië
Broabants: de toale van et middeleeuwsche hertogdom Broabant
Hollands: de toale van et middeleeuwsche groafschap Holland
Limburgs: de toale van et middeleeuwsche hertogdom Limburg en deeln van et ounofhankelik Prinsbisdom Luuk
Gelders: de toale van et middeleeuwsche hertogdom Gelre en groafschap Zutphen

Die middeleeuwsche hertogdommn en groafschappn liggn nu verspreid over verschillige landn en provinsjn. 't Koartje hierneffers toont hunder oude territorioale grenzn.

Sommigste van die streektoaln hèin specifieke ofwykiengn da je historisch kut uutleggn:
Kustmiddelnederlands: specifieke toaleigenschappn langs de kust van Vloandern en Holland, ook wel Ingveoons of Noordzeegermoans genoemd
Noordoostelik Middelnederlands: de streektoaln gesprookn boovn Limburg en ten oostn van Utrecht: hertogdom Gelre, groafschap Zutphen, d'Heerlykheid Overysel

Verschilln mè 't Oudnederlands
't Meest upvollend verschil mè 't Oudnederlands es dan de vocoaln (de klienkers) in ounbeklemtoonde positie ofgezwakt gerochtn tout de sjwa (stomme e) of helegansn wegvieln. Da proces noemt vocoalreductie.

Ond. vogala > Mnd. voghele, veughele
Ond. olla > Mnd. olle, alle
Ond. diopitha > Mnd. diepte
Ond. ruopon > Mnd. roepen

Da resulteerde in 't verlies van uutgangn van vervoegiengn van werkwoordn en voornoamwoordn.

De tabelle hierounder toogt de vervoegiengn van 't zwak werkwoord moakn.A. Quak & J.M. van der Horst, Inleiding Oudnederlands, Universitaire Pers Leuven, 2002. ISBN 90-5867-207-7Vroegmiddelnederlands woordnboek

 Pers. vnw. Oudned. o.t.t. o.v.t. Middelned. o.t.t. o.v.t. 1e ev.  ic         macon  macoda    ic         maeke         makde, makede 2e ev.  thu        macos  macodos   du         maex, makets  ? 3e ev.  he/siu/it  macot  macoda    hi/si/het  maect, maket  maecte, makede 1e mv.  wi         macon  macodon   wi         maken         maecten, makeden 2e mv.  gi         macot  macodet   ghi        maket         maectet, makedet 3e mv.  sia        macont  macodon  si         maken         maecten, makeden

Literateure
Zie 't artikel over de Middelnederlandsche literateure.

 Referesjn